Συντεταγμένες: 23°45′S 32°45′E﻿ / ﻿23.750°S 32.750°E﻿ / -23.750; 32.750

Η **Γάζα** (πορτογαλικά: Gaza) είναι μια επαρχία της Μοζαμβίκης. Πρωτεύουσα είναι η Σάι-Σάι. Έχει πληθυσμό 1.333.106 κατοίκων (απογραφή 2006).

Τοποθεσία
---------

Η Γάζα βρίσκεται νοτιοδυτικά της Μοζαμβίκης. Είναι η δυτικότερη επαρχία της Μοζαμβίκης μετά την Επαρχία Τέτε και νοτιότερη μετά την Επαρχία Μαπούτο.

Γεωγραφία
---------

Η Γάζα συνορεύει εσωτερικά στα νότια με την Επαρχία Μαπούτο, στα βόρεια με την Επαρχία Μανίκα και στα ανατολικά με την Επαρχία Ινιαμπάνε. Συνορεύει επίσης με την Επαρχία Λιμπόμο στα βορειοδυτικά και την Επαρχία Μπουλαμάνγκα στα δυτικά, της Νότιας Αφρικής. Στα νοτιοανατολικά βρέχεται από τον Ινδικό ωκεανό.

Φυσική Γεωγραφία
----------------

### Ποτάμια

Το μεγαλύτερο μέρος της επαρχίας βρίσκεται στις πηγές του ποταμού Λιμπόπο, που διαρρέει από τα βορειοδυτικά στα νοτιοανατολικά της επαρχίας και χύνεται στον Ινδικό ωκεανό κοντά στην πρωτεύουσα, Σάι-Σάι. Ο ποταμός Τσανγκάνε, ένας παραπόταμος του ποταμού Λιμπόπο, διαρρέει το ανατολικό μέρος της Γάζα. Ο ποταμός Ρίο ντος Ελεφάντες (ή απλά Ελεφάντες) πηγάζει ανατολικά της επαρχίας και χύνεται στον ποταμό Λιμπόπο. Ο ποταμός Σάβε διαρρέει βόρεια την επαρχία.

Μεταφορές
---------

Η σιδηροτροχιά Λιμπόπο, που συνδέει τη Ζιμπάμπουε και τη Μποτσουάνα με το λιμάνι του Μαπούτο,

Άποψη
-----

Το Εθνικό Πάρκο του Λιμπόπο βρίσκεται στη Γάζα, στους ποταμούς Ρίο ντος Ελεφάντες και Λιμπόπο και στα σύνορα με τη Νότια Αφρική. Το Εθνικό Πάρκο του Μπανίνε βρίσκεται κεντροανατολικά της επαρχίας. Το Μεγάλο Πάρκο του Λιμπόπο καλύπτει τη βόρεια πλευρά της επαρχίας. Το πάρκο αυτό συμπεριλαμβάνει και τα δύο πάρκα που αναφέρθηκαν παραπάνω.

Ιστορία
-------

Η επαρχία δημιουργήθηκε στις 20 Οκτωβρίου 1954 όταν η συνοικία Σουλ ντο Σάβε διαιρείτο στις συνοικίες Γάζα, Ινιαμπάνε και Λουρένσο Μάρκες (που αργότερα μετονομάστηκε σε Μαπούτο). Το 1978 οι συνοικίες του Σουλ ντο Σάβε έγιναν επαρχίες.

Η Γάζα επηρεάστηκε από τη γνωστή Πλημμύρα της Μοζαμβίκης που έγινε το 2000. Η πλημμύρα αυτή προκλήθηκε από την 5 εβδομάδων βροχή. Σκοτώθηκαν πάνω από 800 άτομα και 20.000 αγελάδες.

Διοικητική διαίρεση
-------------------

Η Γάζα διαιρείται σε 11 συνοικίες και 5 δήμους.

### Συνοικίες

| Συνοικία | Πρωτεύουσα | Πορτογαλικά |
| --- | --- | --- |
| Γκιζά | Κανιζάδο | Guijá |
| Μαμπαλάνε | Μαμπαλάνε | Mabalane |
| Μαντζακάζε | Μαντζακάζε | Manjacaze |
| Μασσαζένα | Μασσαζένα | Massagena |
| Μασσινζίρ | Μασσινζίρ | Massingir |
| Μπιλένε Μασία | Μασία | Bilene |
| Σάι-Σάι | Σάι-Σάι | Xai-Xai |
| Τσικουαλακουάλα | Τσικουαλακουάλα | Chicualacuala |
| Τσιμπούτο | Τσιμπούτο | Chibuto |
| Τσοκουέ | Τσοκουέ | Chókwè |

### Δήμοι

* Μαντζακάζε
* Μασία
* Σάι-Σάι
* Τσιμπούτο
* Τσοκουέ

Δείτε επίσης
------------

* Επαρχίες της Μοζαμβίκης

Παραπομπές
----------

1. ↑  «Πληθυσμός Μοζαμβίκης 2006 ανά επαρχία». *Instituto Nacional de Estatística*. Αρχειοθετήθηκε από το πρωτότυπο στις 24 Νοεμβρίου 2007. Ανακτήθηκε στις 15 Ιουνίου 2008.
2. ↑  Floods take a serious economic toll, *Africa Recovery*, 14(3):13

Εξωτερικοί σύνδεσμοι
--------------------

* (Πορτογαλικά)Gaza Province official site

|  |  |  |  |  |
| --- | --- | --- | --- | --- |
| 

| π • σ • ε
Επαρχίες της Μοζαμβίκης |
| --- |
|  |
|  | 
* Κάμπο Ντελγκάντο
* Γάζα
* Ινιαμπάνε (Επαρχία)
* Επαρχία Μανίκα
* Επαρχία Μαπούτο
* Επαρχία Ναμπούλα
* Επαρχία Νιάσα
* Επαρχία Σοφάλα
* Επαρχία Τέτε
* Επαρχία Ζαμβεζία
 |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Επαρχία Γάζα |
| --- |
|  |
| 
Πρωτεύουσα: Σάι-Σάι |
|  |
| 
* Κανιζάντο
* Μαμπαλάνε
* Μαντζακάζε
* Μασία
* Μασσανζένα
* Μασσινζίρ
* Μπιλένε
* Ντιντίζα
* Τσικουαλακουάτα
* Τσιμπούτο
* Τσοκουέ
 |

 |